paragraph_text: Nacionalnu valutu imena hrivnja prvi je put uveo kijevski knez Vladimir Veliki nakon što je 988. proglasio kršćanstvo službenom religijom Kijevske Rusi. Etimologija naziva hrivnja dovodi se u vezu s nazivom komada odnosno s pojmom srebrne ogrlice. Hrivnja je od 12. do 14. stoljeća predstavljala glavni novac u Kijevskoj Rusi, uz prisutnost drugog novca poput srednjovjekovne kune (danas hrvatske novčane valute) i vivjerice.